Lauger & Organisasjoner

Lauger
Det finnes noen store lauger i Fantasi-O-Rama. Disse laugene ofte stor politisk, økonomisk og/eller militær innflytelse i de ulike rikene. De har en mengde ressurser som brukes for drift av dagligdagse forretninger, beskyttelse av laugets interesser og bistand til medlemmer.

Krigerlauget
Krigerlauget er en landsdekkende gruppering av mennesker som ønsker å tjene gode penger på røft arbeid. De har et grunnleggende hierarki der man lett kan se et medlems rang ved å se på metallet medlemsringen deres er laget av. Mens nye medlemmer av lauget som oftest går med ringer av bronse og kobber, vil medlemmer i de høyere kretser som oftest bære ringer av gull, sølv eller enda sjeldnere metaller om de har ærestitler. Det finnes også en variant av medlemsringen laget i tre, som viser at bæreren ikke er del av lauget, men er på et oppdrag fra dem. Innsiden av slike ringer vil som oftest være gravert med en dato som da er siste gyldighetsdato. Medlemspris: 50 gullpenger i året.

Magikerlauget
Pris: 10-100 gullpenger i måneden.

Handelslauget
Pris: 10% av all handelsfortjeneste ved bruk av handelsløyvet.

Druidene
Druidenes råd er en forsamling dannet av tretten av de eldste og mest erfarne druidene i verden samt ti av de mest erfarne fra hver rase. De fungerer som et styrende organ for verdens druider. Alle typer raser er representert i rådet.

Mesteparten av rådet holder til dypt inne i hjertet av Lavind Luthriet, og kalles Helg'edriel. Dette anser de som en av de siste "rene" stedene i verden. Selv om alvenes hovedstad, Lavindra'edriel, også er navngitt "skogens hjerte", er dette noe druidene velger å ignorere. De eldste druidene i rådet drar sjeldent ut av Helg'edriel. Dette er fordi noen av de eldre druidene er så dypt knyttet til skogen at de blir fysisk dårlige av å dra noe annet sted. Noen av de yngre medlemmene av rådet holder dog til andre steder i verden, der de enten fører sine egne agendaer, fungerer som ledere for druidiske prosjekter eller utfører arbeid gitt dem av rådet.

Hvert hundreogtrettende år, flyr det store hærskarer av hvite ravner ut fra skogens hjerte. De bærer budskap til alle druider om at rådet skal møtes på ny. Denne innkallingen, på alvisk kjent som Gath'flaugr, er starten på en enorm pilgrimsferd av druider til Lavind Luthriet. Her vil noen få oppgaver av rådet, lærlinger vil få nye læremestere og kunnskap blir fordelt til de som trenger den. Det hele blir deretter avsluttet med et stort marked og en gigantisk fest. Deltakelse av nakendansing i månelys, sang, dans, mat og drikke er å se på som obligatorisk.

Under rådets møte, samler det seg også store grupper ikke-druider utenfor Lavind Luthriet. Vanligvis håper de på å få handlet med alvene, bli hyret av druider som føler de trenger beskyttelse på oppdragene de har fått eller så bare ønsker de å ta del i en av de største feiringene de noen gang har hørt om.

For øyeblikket, er det litt over hundreogtolv år siden sist rådet møttes.